Diari Oficial de la Generalitat Valenciana


Sumari del DOGV 576, del 29-04-1987 (1987/808677)

ORDRE de 10 d'abril de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana de tres finques rústiques situades en el terme municipal de Calp, partida d'Ifac.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   576

Data del DOGV
:   29-04-1987

Secció del DOGV
:   ALTRES DISPOSICIONS

Número del document
:   1987/808677


Data del document
:   10-04-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 10 d'abril de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana de tres finques rústiques situades en el terme municipal de Calp, partida d'Ifac.  
El Conseller d'Obres Públiques, Urbanisme i Transports ha sol·licitat d'aquesta Conselleria d'Economia i Hisenda l'adquisició de tres finques rústiques situades en el terme municipal de Calp, partida d'Ifac. Declarada Parc Natural l'àrea que comprén el Penyal d'Ifac i la seua zona d'influència, per Decret 1/1987 de l9 de gener, del Consell de la Generalitat Valenciana, es considera d'interés l'adquisició d'aquestes finques.   
En atenció d'aquests motius i d'acord amb allò previst en l'article trenta de la Llei 3/1986, de Patrimoni de la Generalitat Valenciana, amb la valoració tècnica prèvia oportuna i els informes del Servei de Patrimoni i de la Intervenció General.   
ORDENE:   
Article 1r.   
S'acorda l'adquisició mitjançant contractació directa a títol onerós i en virtut de compra- venda, de les finques rústiques següents:   
1. Un terreny secà, pedregós excepte alguns arbres i ceps, forest, en terme municipal de Calp, Partida d'Ifac o Ifach, a uns dos quilometres segons títols d'aquella població, és de forma irregular i constitueix part de l'istme d'una península o promontori denominat «Penyal d'lfac o d'lfach».   
Té una superfície registral després d'anteriors segregacions de set hectàrees, seixanta-set àrees, setanta-sis centiàrees i cinquanta-cinc decímetres quadrats, és a dir, setanta-sis mil set-cents setanta-sis metres cinquanta-cinc decímetres quadrats. Confronta: Nord finca segregada dels Srs. José Más Capó i Francisca Ivars Roselló, finca segregada i venuda a «Edificaciones Calpe, SA», finca dels Srs. Quesada i Mascó, SA; Sud Generalitat Valenciana; Est, Mascó, SA i Mar Mediterrània; i Oest, amb la portuària i Mar Mediterrània.   
Aquesta finca és propietat dels Srs. José Más Capó i Francisca Ivars Roselló. Figura inscrita en el Registre de la Propietat, avui de Calp, al tom 103, llibre l0, folis 1, 2,177 i 178, finques números 1544 i 1544 duplicat.   
2. parcel·la de terreny irregular, en terme de Calp, partida d'Ifach o Ifac, a uns dos quilometres d'aquella població; té una superfície aproximada de set mil vuit-cents quaranta-vuit metres quadrats. Confronta: Nord segons títols amb Manuel Más Santacreu i Ernesto Quesada; Est, Mar Mediterrània; Sud resta de la finca matriu d'on al seu dia va ser segregada; Oest, amb l'esmentada resta, forma aquest límit la carretera particular d'accés a la finca matriu que l'enllaça amb la carretera pública que va a Calp.   
A l'interior de la finca descrita hi ha una edificació en estat de construcció, simplement començada, amb fonaments que no han arribat a cobrir-se, i efectivament paralitzada.   
Inscrita la finca en el Registre de la Propietat de Calp, al tom 103 de l'arxiu, llibre 10 de l'Ajuntament de Calp, foli 12 finca núm. 1545, inscripció 4a (abans Registre de la Propietat de Callosa d'Ensarrià. Es propietat de Mascó, SA.   
3. En terme de Calp, Partida d'Ifac, parcel·la de terra secà, inculta, pasturatge i forest, que ocupa una superfície aproximada de cinc mil quatre-cents cinquanta metres quadrats, és a dir, cinquanta-quatre àrees cinquanta centiàrees. Confronta: Nord amb la finca total o matriu d'on es segrega que és la es ressenya a continuació; Sud terrenys dels Srs. Más i, en part, Mar Mediterrània; Oest, terrenys dels Srs. Más; Est, Mar Mediterrània.   
Aquesta finca es formà per segregació de la inscrita en el Registre de la Propietat de Calp, al tom 184, llibre l9, foli 224, finca núm. 2888. Es propietat de Scopel, SL.   
Article 2n.   
La compra que necessàriament es formalitzarà en escriptura pública, es realitzarà per un preu de:   
1ª Seixanta-tres milions quatre-centes sis mil vint-i-vuit pessetes (28.196.133 Pta.).   
2ª Dotze milions cent trenta-cinc mil vuit-centes setanta-dues pessetes (93.789.569 Pta.).   
3ª Quatre milions quatre-centes cinquanta-vuit mil cent pessetes (4.458.100 Pta).   
Les despeses i els impostos que se'n deriven seran abonats per les parts segons la Llei.   
Article 3r.   
El Servei de Patrimoni de la Tresoreria General realitzarà els tràmits necessaris per a fer efectiu el que disposa aquesta Ordre.   
València, 10 d'abril de 1987.   
El Conseller d'Economia i Hisenda,  
ANTONI BIRLANGA I CASANOVA